Maurice Garin

Maurice Garin, naixiu d'Arvier (Val d'Aosta, Italia) o 3 de marzo de 1871 y muerto en Lens (Paso de Calais, Francia) lo 19 de febrero de 1957, estió un ciclista valdostán naturalizau francés.

Entre atras victorias en o ciclismo, destaca por haber estato o primer ganador d'o Tour de Francia, en 1903. Ganó tamién o Tour de Francia de 1904, encara que os cuatro primers d'a clasificación cheneral, él, Lucien Pothier, su chirmán César Garin y Hippolyte Aucouturier son descualificaus 4 meses dimpués de rematar a cursa.

 Carrera profesional 
Naixito d'Italia, Garin se naturalizó ciudadán francés en 1901. Antis d'estar ciclista estió esfollinador, por lo que la suya embotada estió petit ramoneur u petit ramoneur italien ("chicot esfollinador" u "chicot desfollinador italiano", en francés). Dende a suya victoria en o Tour de Francia de 1903, nomás s'emplegó a primer embotada.

Ganó tamién o Tour de Francia de 1904, encara que os cuatro primers d'a clasificación cheneral, él, Lucien Pothier, su chirmán César Garin y Hippolyte Aucouturier son descualificaus 4 meses dimpués de rematarla cursa, por testimonios seguntes él mesmo poco fiables, y a victoria correspondió asinas a o cinqueno clasificau Henri Cornet. Os descalificaus estioron sancionados sin poder participar mientres un periodo de dos anyos en o Tour. Suspensa a suya participación en o ciclismo, se retiró ta Lens, en o Paso de Calais, a on teneba un taller de reparación de bicicletas.

Dimpués d'a Segunda Guerra Mundial creyó un equipo, clamau Garin que portaba as colors royo y blanco, cal destacar que lo neerlandés Piet Van Est ganó la Burdeos-París en 1950 y 1952 con o suyo equipo.

Murió en Lens o 19 de febrero de 1957 y a suya memoria encara perdura en esta villa d'o norte de Francia, que metió o suyo nombre a o velodromo local. En 2003 coincidindo con o centenario d'a suya victoria en o Tour de Francia, una carrera de Maubeuge estió renombrada en a suya memoria.

 Palmarés 
1893 : Dinant-Namur-Dinant
1893 : 800 kilometros de París (en pista)
1894 : 24 horas de Lidje (en pista)
1894 : Premio d'Avesnes-sur-Helpe
1894 : París-Sant-Maloù
1895 : 24 horas d'as Artes Liberal de París (en pista)
1895 : Gwengamp-Montroulez-Gwengamp
1895 : Recordman d'o mundo d'os 500 km por carretera dezaga d'entrenador: 15 h 02' 32", entre o 3 y o 4 de febrero
1896 : París-Le Mans
1896 : París-Mont
1896 : Lidje-Thuin
1896 : 3º en a París-Roubaix 1896
1897 : París-Roubaix 1897
1897 : París-Royan
1897 : París-Cabourg
1897 : Tourcoing-Béthune-Tourcoing
1898 : Paris-Roubaix 1898
1898 : Tourcoing-Béthune-Tourcoing
1898 : Valenciennes-Nouvion-Valenciennes
1898 : Douai-Doullens-Douai
1898 : 50 km d'Ostende (en pista)
1898 : 2º en a Bordeus-París
1899 : 3º en a Bordeus-París
1899 : 3º en o Bol d'Or (en pista)
1900 : 2º en a Bordeus-París
1900 : 2º en o Bol d'Or
1900 : 3º en a París-Roubaix 1900
1901 : París-Brest-París
1902 : Bordeus-Paris
1903 :22px Tour de Francia 1903 (amás de cuatre victorias d'etapa)
1904 : Tour de Francia 1904, descalificau chunto a atros corredors 4 meses dimpués de rematada a cursa por trapazas, con testimonios poco creyibles seguntes él. Garin negó os feitos tota a suya vida. (2 victorias d'etapa).

Categoría:Ciclistas de Francia
Categoría:Ganadors d'o Tour de Francia
Categoría:Ganadors d'a París-Roubaix
Categoría:Naixius d'a Val d'Aosta
Categoría:1871 (naixencias)
Categoría:1957 (muertes)